Zuzana Bajzová

Zuzička (do Michala)

pracovníčka na sex-linke

majiteľka masážneho salónu

Ján Bajza (syn)

otec

Dárius Pánik (platonická láska)

### Posledné účinkovanie

S07E06 Zdravý štýl (Adriana Geričová)S07E30 Pohreb (Henrieta Mickovičová, len v spomienkach)

**Zuzana Bajzová** je fiktívna postava zo seriálu *Panelák*, ktorú stvárňovala Henrieta Mickovičová do 6.série seriálu. V 7.sérií ju nahradila dablérka Adriana Geričová. Umrela v 7.sérií pri tragickej nehode lietadla z Kanárskych ostrovov. Dlhé obdobie bola manželkou Michala, vychovávali spolu Andreja, Janka a malú Mišku. Po čase sa však rozviedli a ona si vzala Aleša, s ktorým išla na svadobnú cestu na Kanárske ostrovy. Cestu späť však kvôli zraneniam pri nešťastnom páde lietadla neprežila, Aleš prežil.

## Charakteristika, história a vývoj postavy

Zuzana je na materskej dovolenke už skoro 8 rokov. Mierne jej z toho hrabe, ale v podstate už rezignovala. Uťahaná zničená matka troch detí, ktorá má na starosť celú domácnosť má zo všetkých postáv najbližšie k flegmatikovi. Napriek všetkému je večná optimistka. Jej rezignácia voči životu je podložená teóriou, že keď to už takto má byť - tak nech je aspoň sranda. Dokáže zo svojej nie práve najlichotivejšie situácie vyťažiť maximum. Zdá a že má nekonečne veľa energie a na svoje deti je milá, nech spravia čokoľvek. Vie, že v podobnej situácii je veľa iných žien a určite aj v horších. Nenávidí však tie typy ľudí, ktorí sa neustále ľutujú, aký je k nim osud krutý. Zuzana sa nikdy nikomu nesťažovala a nikdy nikoho neprosila o nič podstatné. Má výbornú pamäť, čo jej výrazne pomohlo na základnej škole a na gymnáziu, lebo sa v podstate nemusela dajako extra učiť a vždy prešla s dvojkami na vysvedčení. Pamätá si aj rôzne detaily, a keby mala čas na to, aby si jednotlivé detaily všímala viac a dávala by si ich do súvisu, bola by výbornou detektívkou. Práve ona pri odhaľovaní záhady bytu číslo 8 príde k pravde najbližšie a to paradoxne napriek tomu, že o túto záhadu veľký záujme nejaví. Jediné na čo nemá pamäť, sú texty piesní slovenských a českých interpretov, ktoré často skomolí. Je inteligentná, má celkovo nadpriemerný prehľad o tom čo sa deje vo svete v rámci všetkých odvetví. Všetky informácie však získava len sprostredkovane – televízia je jej spojením s okolitým svetom. Agáta jej zase poskytuje informácie o dianí v dome a z okolia. Tieto informácie sa však dosť často líšia v rôznych podaniach od rôznych susedov, takže si aj tak musí urobiť vlastný názor na vec. Koniec koncov to isté platí aj o informáciách zvonka. Tiež sú veľa krát nejednoznačné. Paradoxne najmenej vecí sa dozvedá od svojho manžela Je trpezlivá vo vzťahu k deťom aj k manželovi. Je obetavá, bez nároku na to aby jej niekto za to ďakoval. Je uzavretá do seba a spolu s Blichárom sú to najväčší introverti v dome. Výrazne sa však mení keď je so svojimi deťmi sama doma. Vtedy sa vie odviazať a uvoľniť a to sú chvíle, kde načerpáva energiu. Keď je s nimi sama je to úplne iná žena – dokáže sa v dobrom slova znížiť na ich úroveň a je hravá, milá a láskavá – jednoducho ideálna mama. Vo vzťahu k ostatným ľuďom mimo rodiny je síce milá, ale priama a úprimná. Každému povie na rovinu či si o ňom, alebo o situácii v ktorej na nachádza. Vie však použiť slová tak, aby neurazila a ak urazí, tak to bolo účelom povedaného. V podstate všetky vzťahy v dome rieši cez svoje deti. Ako sa kto správa k nim, tak sa ona správa k nemu. Postupne sa vytvorí pekný vzťah medzi Zuzanou a Ági. Jej pozitívny prístup k životu sa prejavil aj v čase, keď sa konečne dostala do fázy, že by sa mohla začať venovať sebe. Keď dvojičky nastúpili do škôlky a prišlo druhé tehotenstvo, tak napriek naliehaniu Michala, na interrupciu nešla. Raz už zákrok podstúpila – čakala dieťa z krátkodobého vzťahu v Taliansku a nechcela si kaziť život a dobre rozbehnutú kariéru. Aspoň vtedy to tak vnímala. Napriek tomu, že sa celý život presviedča o tom, že vtedy urobila dobre, tak máva často výčitky a sníva sa jej o nenarodenom dieťati. O tomto jej tajomstve nevie nikto, ani Michal. Až neskôr sa o ňom dozvie Ági. Zuzana je pekná žena s dobrou postavou aj po troch deťoch. Keby sa o seba trochu viac starala vyzerala by určite atraktívne ,ale nemá na seba čas ani náladu. Je taká odizolovaná od okolia, že ju viac menej zaujíma všetko čo sa deje mimo domu. Tým, že nemá kamarátky ako jej sestra, s ktorými by si vybehla niekam na kávičku, tak sa nemá s kým vyrozprávať. Je vďačná za každú návštevu a je rada že si v osobe Ági našla spoločníčku, ktorá jej aspoň raz za čas spríjemní pobyt medzi štyrmi stenami. Kedysi čítavala detektívky, lenže vždy odhalila vraha ešte skôr, ako detektív v knihe. To isté platí aj o filmoch. S úsmevom si spomína na príhodu, keď naštvala celé kino hlasnou poznámkou na adresu Bruca Willisa vo filme Šiesty zmysel, keď povedala „on je tiež mŕtvy“. Vďaka svojim dvom chlapcom prišla na chuť počítačovým hrám a najradšej má hru kde si vytvára svet podľa vlastných predstáv. Porovnanie s realitou ju vždy privedie k slzám.
Kategória:Postavy
Kategória:Ženy
Kategória:Hlavné postavy
Kategória:Mŕtve postavy
Kategória:Dlhodobé postavy
Kategória:Najobľúbenejšie postavy
Kategória:Obyvatelia paneláku